Úradný vestník L 327 , 30/12/1995 S. 0018 - 0020



Dohoda vo forme výmeny listov medzi Európskym spoločenstvom a Islandskou republikou týkajúca sa určitých poľnohospodárskych produktov List č. 1 Brusel,… Pane, Mám tú česť odvolať sa na Dohodu vo forme výmeny listov z 2 mája 1992 medzi Európskym hospodárskym spoločenstvom a Islandskou republikou týkajúcu sa určitých poľnohospodárskych produktov a na rokovania, ktoré sa konali medzi týmito dvomi stranami, s cieľom upraviť uvedenú dohodu a ustanoviť obchodné opatrenia pre určité poľnohospodárske produkty v duchu článku 15 Dohody o voľnom obchode medzi EHS a Islandom, následne po pristúpení Rakúskej republiky, Fínskej republiky a Švédskeho kráľovstva k Európskej únii. Týmto potvrdzujem, že rokovanie priniesli tieto výsledky: 1. Island a spoločenstvo súhlasia s tým, že od 1. januára 1995 budú zľavy, ktoré poskytla Islandská republika na základe vyššie uvedenej výmeny listov, rozšírené na zväčšené spoločenstvo. 2. Spoločenstvo od 1. januára 1995 otvorí pre Island ročné colné kvóty ustanovené v prílohe I k tejto dohode. 3. Pravidlá pôvodu pre uplatňovanie kvót uvedených vyššie v bode 2 sú ustanovené v prílohe II k tejto dohode. Túto výmenu listov schvália zmluvné strany v súlade so svojimi bežnými postupmi. Bol by som Vám zaviazaný, keby ste potvrdili Váš súhlas s obsahom tohto listu. Pane, prijmite, prosím, výraz mojej najhlbšej úcty. Za vládu Islandskej republiky List č. 2 Brusel,… Pane, Mám tú česť potvrdiť dnešným dátumom prijatie Vášho listu tohto znenia: "Mám tú česť odvolať sa na Dohodu vo forme výmeny listov z 2 mája 1992 medzi Európskym hospodárskym spoločenstvom a Islandskou republikou týkajúcu sa určitých poľnohospodárskych produktov a na rokovania, ktoré sa konali medzi týmito dvomi stranami, s cieľom upraviť uvedenú dohodu a ustanoviť obchodné opatrenia pre určité poľnohospodárske produkty v duchu článku 15 Dohody o voľnom obchode medzi EHS a Islandom následne po pristúpení Rakúskej republiky, Fínskej republiky a Švédskeho kráľovstva k Európskej únii. Týmto potvrdzujem, že rokovanie priniesli tieto výsledky: 1. Island a spoločenstvo súhlasia s tým, že od 1. januára 1995 budú zľavy, ktoré poskytla Islandská republika na základe vyššie uvedenej výmeny listov, rozšírené na zväčšené spoločenstvo. 2. Spoločenstvo od 1. januára 1995 otvorí pre Island ročné colné kvóty ustanovené v prílohe I k tejto dohode. 3. Pravidlá pôvodu pre uplatňovanie kvót uvedených vyššie v bode 2 sú ustanovené v prílohe II k tejto dohode. Túto výmenu listov schvália zmluvné strany v súlade so svojimi bežnými postupmi. Bol by som Vám zaviazaný, keby ste potvrdili Váš súhlas s obsahom tohto listu." Mám tú česť potvrdiť, že spoločenstvo súhlasí s obsahom Vášho listu. Pane, prijmite, prosím, výraz mojej najhlbšej úcty. V mene Rady Európskej únie -------------------------------------------------- PRÍLOHA I Ročné tarifné kvóty poskytované Európskym spoločenstvom Islandskej republike Kód KN | Opis tovaru | Množstvo | Sadzba cla | 0101191001011990 | Živé kone | 100 kusov | bez cla | 0204 | Mäso z oviec alebo kôz, čerstvé, chladené alebo mrazené | 750 t ekvivalent hmotnosti jatočného tela | bez cla | -------------------------------------------------- PRÍLOHA II Pravidlá pôvodu 1. Ustanovenia protokolu 3 k Dohode medzi Európskym hospodárskym spoločenstvom a Islandskou republikou týkajúcej sa definície pojmu "pôvodné produkty" a metód administratívnej spolupráce v znení rozhodnutia č. 1/94 Spoločného výboru ES-Island z 8. marca 1994 [1] sa vzťahujú mutatis mutandis na produkty uvedené v prílohe I. 2. Osobitné pravidlá pre operácie úpravy alebo spracovania, ktoré je potrebné vykonať na nepôvodných materiáloch používaných pri výrobe príslušných produktov, aby získali štatút pôvodných materiálov, a ktoré ešte nie sú uvedené v prílohe II k uvedenému protokolu 3, sú takéto: Záhlavie HS | Opis produktu | Operácie úpravy alebo spracovania vykonané na nepôvodných materiáloch, ktorými sa im zabezpečí štatút pôvodných materiálov | (1) | (2) | (3) | 0101 | Živé kone | Všetky použité zvieratá z kapitoly 1 musia byť úplne získané | 0204 | Mäso z oviec alebo kôz, čerstvé, chladené alebo mrazené | Výroba, pri ktorej všetky použité materiály z kapitoly 2 musia byť úplne získané | [1] Ú. v. ES L 204, 6.8.1994, s. 62. --------------------------------------------------